OpenLLM-France/wikimedia huggingface dataset:
# FK Vardar

FK Vardar (mazedonieraz ФК Вардар Cкoпje, izen osoa Fudbalski klub Vardar Skopje) Ipar Mazedoniako Errepublikako futbol talde arrakastatsuena da, Skopje hirikoa. Ipar Mazedoniako 7 liga eta 5 kopa irabazi ditu, eta Jugoslaviako Kopa bat ere irabazi zuen 1961ean.

## Izena

FK Vardar 1947an sortu zen "Vardar" izeneko zinema aretoan, hortik bere izena.

## Historia
### Jugoslaviako garaian

Lehenengo titulua 1961eko Jugoslaviako Kopa izan zuen, oraindik bigarren mailako taldea izanda, izan ere 1963 arte ez baitzuen lortu Jugoslaviako lehen mailara sartzea. 1987an Jugoslaviako liga irabazi zuen eta Europako Koparako sailkatu zen. Hala ere ligan zehar hainbat irregulartasun antzeman ziren eta ligako 12 talderi seina puntu kendu zizkioten, tartean Vardarri ere bai, eta beraz titulua ez zuen lortu, hirugarren gelditu baitzen sailkapen nagusian. Hala ere Europako Kopan bera aritu zen hurrengo urtean.

### Mazedonian

Mazedoniako txapelketak abiatu zirenean FK Vardar puntako taldea izan zen eta lehen hiru ligak beraz eskuratu zituen, baita bi kopa ere. Gaur egun bera da Mazedoniako talderik indartsuena. 2020an liga irabazi zuen eta hurrengo denboraldian maila galdu zuen.

## Palmaresa
### Mazedonian: 30

* Ipar Mazedoniako liga (11): 1993, 1994, 1995, 2002, 2003, 2012, 2013, 2015, 2016, 2017, 2020
* Ipar Mazedoniako kopa (5): 1993, 1995, 1998, 1999, 2007
* Superkopa (2): 2013, 2015.
* Mazedoniako Errepublikako Kopa (12): 1956, 1966, 1967, 1968, 1969, 1970, 1971, 1972, 1973, 1980, 1981, 1993

### Jugoslavian: 1

* Liga (0): 1987an irabazi zuen baina ondoren titulua kendu zitzaion.
* Kopa (1): 1961.

### Nazio artean: 0

* Mitropa Kopa (0): finalerdiak 1968an.
* Balkandarren Kopa (0): finalista 1972 eta 1974ean.

## Euskal taldeen aurkako partidak

Hauek dira Europako txapelketa ofizialetan Vardarrek euskal taldeen aurka jokatu dituen partidak:
| Denboraldia | Txapelketa | Fasea | Etxekoa | Emaitza | Kanpokoa |
| 2017-18 | UEFA Europa League | Liga fasea | Vardar Real Sociedad | 0-6 3-0 | Real Sociedad Vardar |

## Kanpo estekak

* (Mazedonieraz) Webgune ofiziala
* Datuak: Q335190
* Multimedia: FK Vardar / Q335190
# FK Sutjeska Nikšić

FK Sutjeska Nikšić (serbo-kroazieraz Fudbalski klub Sutjeska) Montenegroko futbol talde bat da Nikšić hirikoa. Montenegroko liga bat irabazi du.

## Historia

Taldea 1920an sortu zen SK Obilić izenarekin eta ondoren hainbat izen izan ditu, SK Hajduk (1927), SK Hercegovac (1930 hamarkadan) eta azkenik FK Sutjeska 1945ean Sutjeskako borrokan hildako komunista yugoslaviarren omenez.
Azken denboraldietan herrialdeko puntako taldea bihurtu da. Lau aldiz irabazi du Liga eta 2017an eskuratu zuen lehenengo Kopa.

## Uniformea

* 2017-2019 ||
* 2019-2021 ||
* 2021-2023 ||

## Palmaresa
### Montenegron: 7

* Montenegroko Liga (5): 2013, 2014, 2018, 2019, 2022.
* Montenegroko Kopa (2): 2017. 2023.

## Kanpo estekak

* (Serbieraz) Webgune ofiziala
* Datuak: Q431139
* Multimedia: FK Sutjeska Nikšić / Q431139
# FK Velež Mostar

FK Velež Mostar (bosnieraz Fudbalski klub Velež Mostar) Bosnia-Herzegovinako futbol taldea da, 1970. eta 1980. hamarkadetan Jugoslaviako onenetakoa izandakoa. 2022an Bosnia-Herzegovinako kopa irabazi du.

## Historia

1922ko ekainaren 26an sortu zen RŠD (Radnički Športski Klub) izenarekin, "Langileen Kirol Kluba". Talde pobrea zenez kolore elastiko zuria eta praka beltzak zituen. Berehala Velež izena hartu zuen, Mostarren dagoen mendi baten izena da. Vaso Pucarić taldekideak Zagrebetik elastiko gorriak ekarri zituen, izar gorri bat zeramatenak.
1952an igo zen Jugoslaviako lehen mailara baina urtebete soilik egin zuen bertan. 1955ean berriz igo zen eta 1958an Kopako finala jokatu zuen, hau lortzen zuen aurreneko talde bosniarra izan zen. Belgradeko Izar Gorria 4-0 emaitzaz garaitu zuen Velež Mostar.
Aurrez taldeko jokalaria izandako Sulejman Sula Rebac entrenatzaile zela hirutan izan zen bigarrena Jugoslaviako Ligan eta Mitropa Kopako finalista ere izan zen. FC Wacker Innsbruck talde austriarra bi partidatan 3-1 emaitzarekin nagusitu zitzaion. 1981ean berriz iritsi zen Jugoslaviako Kopako finalera. Final bosniarra izan zen gainera, aurkaria Željezničar baitzen. Željezničar 0-1 irabazten hasi zen baina mostartarrak 3-2 emaitzaz txapeldun izan ziren. Urte berean Balkandarren Kopa irabazi zuen PFC Botev Plovdiv bulgariarraren aurka bi partidu aipagarri jokatuz, Bulgarian 5-6 emaitzaz nagusitu zen eta Mostarren 6-2 emaitzaz. 1986an Jugoslaviako Kopa irabazi zuen bigarren aldiz Dinamo Zagreb 3-1 garaituz. 1989an berriz jokatu zuen Kopako finala baina FK Partizanek erraz irabazi zuen, 6-1.
1985ean Meho Kodrok debuta egin zuen taldean eta 1991 artean jokalari onenetakoa izan zen, Jugoslaviako selekzioarekin ere jokatu zuelarik. 1991ean Errealak fitxatu zuen.
Bosnia-Herzegovinako txapelketak sortu zirenetik talde apala izan da eta lehen eta bigarren mailaren artean ibili da. Mostarreko beste taldearen itzalean egon beharra izan du, Zrinjski nagusi izan baita Bosnian. 2019an lehen mailara itzuli zen Velež eta igoera nabarmena izan du. 2020-21 denboraldian hirugarren egin zuen Ligan eta 2022an Bosnia-Herzegovinako lehen titulua eskuratu zuen, Kopa.

## Palmaresa
### Jugoslavian: 2

* Jugoslaviako Liga (0): bigarren 1973, 1974, 1987
* Jugoslaviako Kopa (2): 1981, 1986

### Bosnia-Herzegovinan: 1

* Liga (0): bosgarren 2022an.
* Kopa (1): 2022.
* Superkopa (3): 1998, 2000, 2001.

### Nazio artean: 0

* UEFA Kopa (0): final laurdenak 1975ean.
* Mitropa Kopa (0): finalista 1976an
* Balkandarren Kopa (1): 1981

## Kanpo estekak

* (Bosnieraz) Webgune ofiziala
* Datuak: Q818698
* Multimedia: FK Velež Mostar / Q818698
# FK Ventspils

FK Ventspils (izen osoa Futbola Klubs Ventspils) Letoniako futbol talde onenetakoa da, Ventspils hirikoa. 6 aldiz irabazi du Letoniako futbol liga eta 7 aldiz Kopa.

## Historia

Ventspils hiriko FK Venta eta FK Nafta taldeek bat egin zuten 1997an FK Ventspils osatuz. FK Venta taldeak 60. hamarkadan izan zuen garai onena, Letoniako Errepublika Sozialistako liga bat (1969an) eta Letoniako Kopa bat (1967an) irabazi baitzituen.
FK Ventspils-ek berehala lortu zuen maila bikaina eta 2000, 2001 eta 2002an bigarren egin zuen ligan Skonto FC handiaren atzetik. Lehenengo garaipena 2003ko Kopan iritsi zen eta 2007 arteko kopa guztiak irabazi zituen 2006koa ezik. Urte horretan baina bere lehenengo liga eskuratu zuen eta ordutik Letoniako puntako taldea izan da.
2007an Estatu Independenteen Erkidegoko Kopako finala jokatu zuen Uzbekistango Pakhtakor Tashkent taldearen aurka. Partida 0-0 berdindu ostean penalti jaurtiketetan erabaki zen txapelketa eta Ventspilsek 9-8ko emaitzaz galdu zuen. 2017an Kopa berri bat eskuratu zuen. 2018an Ligan eta Kopan bigarren egin zuen.

## Palmaresa
### Letonian: 14

* Liga (6): 2006, 2007, 2008, 2011, 2013, 2014.
* Kopa (8): 1967*¹, 2003, 2004, 2005, 2007, 2011, 2013, 2014.
** ¹ FK Venta izan zen 1967ko Kopako txapelduna.

### Nazio artean: 2

* Estatu Independenteen Erkidegoko Kopa (0): finalista 2007an.
* Liga Baltikoa (1): 2010.
* Livoniako Kopa (1): 2008.

## Kanpo estekak

* (Letonieraz)(Errusieraz)(Ingelesez) Webgune ofiziala
* Datuak: Q18831
# FK Vojvodina

FK Vojvodina (serbieraz Фудбалски клуб Војводина, Fudbalski Klub Vojvodina) Serbiako futbol talde bat da Novi Sad hirikoa. Jugoslavian 2 Liga eskuratu zituen eta Serbian Kopa bat. Mitropa Kopa ere irabazi zuen 1977an.

## Historia

Ehun urte bete berri ditu taldeak 1914ean sortu baitzen Novi Sad hirian. Serbiako hirugarren futbol talde zaharrena da. Serbiako Institutu ortodoxoko ikasleek eratu zuten hiriko intelektual eta artisauen laguntzarekin. Ixilpean eratu zen, Austria-Hungariako Inperioko agintariek srerbiar gazteen elkarteak debekatu baitzituzten Vojvodina eskualdean.
1918an Serbiak independentzia lortu zuen. Lehen Mundu Gerraren garaian Vojvodinako jokalari batzuk Pragan ari ziren ikasten eta SK Slavia Pragan ere jokatu zuten. Honen ondorioz talde txekiarraren janzkera hartu zuen taldeak.

### Jugoslaviako aroa

30. hamarkadaren bukaeran fitxaje handiak egin zituen eta Milloidunen taldea ezizena hartu zuen. 1941ean Jugoslaviako liga irabaztear egon zen. Bigarren Mundu Gerran Novi Sad hiria Hungariara pasatu zuten naziek eta serbioen aurkako genozidioak gertatu ziren. "Novi Sadeko masakrea" izenaz ezagutzen da. FK Vojvodinari dagokionez taldea debekatu eta ondasun guztiak konfiskatu zizkioten.
1946an agintari komunistek Novi Sadeko hiru talde elkartu (Vojvodina, Slavija eta Radnički) eta Sloga Novi Sad sortu zuten. 1948an Jugoslaviako lehen mailara igo zen. Zaleen presioaren ondorioz FK Vojvodina izena berreskuratu zen. 1951ean Jugoslaviako kopako finalera iritsi zen.
1962an Jugoslaviako ligarren bigarren izan zen eta 1966an lortu zuen Liga garaipena, bigarren izan zen Dinamo Zagrebi 8 puntu aterata. Hurrengo urtean Europako Kopako final laurdenetara iritsi zen baina Atlético Madrilek kanporatu zuen etxean 3-1 irabazi arren Madrilen 2-0 galdu ondoren.
70. hamarkadan Nazioarteko bi titulu eskuratu zituen, 1976an Intertoto Kopa eta 1977an Mitropa Kopa ospetsua. 80. hamarkadan goiko postuetan egin zituen lehenengo ligak baina 1986an bigarren mailara jeitsi zen. Berehala lehen mailara itzuli eta 1989an lortu zuen Jugoslaviako bigarren liga irabaztea.

### Serbiako aroa

1993tik aurrera Partizan eta Izar Gorriaren atzetik egon izan da, eta 10 aldiz gelditu da hirugarren postuan ligan. "Betiko hirugarrena" ezizena hartu du. 2009an bigarren egin zuen. Lortu duen titulu bakarrak Kopan izan dira, 2014an eta 2020an.

## Palmaresa
### Jugoslavian: 2

* Jugoslaviako Liga (2): 1966, 1989.
* Jugoslaviako Kopa (0): finalista 1951an.

### Serbian: 2

* Serbiako Liga (0): bigarren 2009an.
* Serbiako Kopa (2): 2014, 2020.

### Nazioartean: 2

* Europako Kopa (0): final laurdenak 1967an.
* Mitropa Kopa (1): 1977
* UEFA Intertoto Kopa (1): 1976

## Kanpo estekak

* (Serbieraz) Webgune ofiziala
* Datuak: Q207501
* Multimedia: FK Vojvodina / Q207501
# Euskal haurrei laguntza!

Euskal haurrei laguntza (txekieraz: Pomozte baskickym detěm!) Oskar Kokoschkaren margolana da. Bilboko Arte Ederren Museoan dago ikusgai. 1937an sortu zuen Gernikako bonbardaketaren ostean eta Espainiako Gerra Zibilari lotutako euskal haur errefuxiatuei laguntza emateko asmoz. Pablo Picassok Guernica margotu zuen urte berean egin zen. Gouache teknika erabiltzen du.

## Deskribapena

Kokoschkaren lan hau diptiko baten moduan egina dago, erbesteratzera derrigortuak diren familia bat margotuz. Konkretuki gazte bat agertzen da, haur bat besoetan duelarik eta beste ume bat eskutik helduta. Ezkerrean bonbardaketaren irudia dago, eskubian Praga dago, artistaren bizilekua garai horretan.

## Artelanaren helburua

1937an, Espainiako Gerra Zibilari lotuta, milaka ume atera behar izan ziren Europan zehar errefuxiatzera. Testuinguru honetan Bohemiako hainbat herritan kanpaina bat abiatu zen Gernikako bonbardaketaren biktima ziren haur errefuxiatuak hartzeko. Kokoschkak bere memorietan dioenez kartela egunero kentzen zuen Pragako poliziak paretetatik eta gauero berriro jartzen zuten ekimena babesten zuten gazteek.

## Erreferentziak

* ↑ Colección online y Banco de imágenes | Museo de Bellas Artes de Bilbao. (Noiz kontsultatua: 2017-02-16).
* 1 2 (Gaztelaniaz) «Aquel cartel de Kokoscha '¡Ayuda de los niños vascos!' - Mugalari» Mugalari (Noiz kontsultatua: 2017-02-16).
* ↑ (Gaztelaniaz) Obras como Cabeza llorando de Picasso o Hércules lucha con el león de Nemea de Zurbarán veranearán en San Sebastián - Donostia / San Sebastián 2016 Capital Europea de la Cultura. (Noiz kontsultatua: 2017-02-16).

## Kanpo estekak

* Bilboko Arte Ederren Museoaren online bilduman artelana ikusgai
* Datuak: Q28790931
# Euskal folkloreko XXII abesti

Euskal Folkoreko XXII Abesti Jesus Guridik 1932an Bilboko Euskal Editorialean argitaratutako koadernoa da. Guridik beti sentitu zuen euskal herri abestiaren erakarpen indartsua. Bordes, Azkue eta Aita Donostiaren kantutegiak sakon ezagutzen zituen. Bera ere arduratu zen herri doinu bilakuntzan eta zenbait ale aurkitu zuen Aramaion eta Otxandion. Eta arreta haren ondorioz Euskal Folkoreko XXII Abesti argitaratu zuen.
Aita Donostiak laudorioz bete zuen Guridiren koadernoa: «Bere lehenengo argitalpenak ezagutu genituenetik (Así Cantan los Chicos), musikari hau gantzutua, musika biltegi eta armonia tratatuetako errezetetan aurkitzen ez den quid divinum bekokian markatuta daramaten artekoa dela sinetsi dugu».

## Kanpo estekak

* Datuak: Q12257591
# Euskal etnopoloa

Euskal etnopoloa, Frantziako Kultura ondare immaterialaren Batzorde Nazionalak Euskal Kultur Erakundeak eta EHESS eskolak aurkeztu partaidetzari emandako labela da. Lau urteetako (2017-2020) ikerketa, balorapen eta hedapen egitarau zientifiko eta kulturala sortu da lau ardatz horren inguruan:
* Ondarea eta sorkuntza (etnopoloaren gai nagusia)
* Ahozkotasuna
* Euskal kulturari buruzko baliabide numerikoen balorizazioa
* Hizkuntza aniztasunak
2017ko urtarrilaren 12an eratu zen.

## Zer da etnopolo bat?

1996an sortu den labela bat da, Frantziako Kultura Ministerioak ondare immaterialaren inguruko ikerketa aberasteko gai den erakunde bati ematen diona. «Etnopolo izendapena ikerketa, informazio eta kultura alorrean, aldi berean tokiko eta nazional mailan lan egiten duen erakunde batean oinarritzen da» (Mission ethnolpôles txostena, 1999).
Gaur egun, 10 etnopolo badira frantses lurraldean, bakoitza etnologia alor batean berezitua.

## Historia

2017an, Frantziako Kultura Ondare Immaterialaren Batzorde Nazionalak Euskal Kultur Erakundeak (EKE) eta Gizarte Zientzietako Goi Mailako Ikasketen Eskolak (EHESS) aurkeztu partaidetzari etnopoloa labela eman dio.
Euskal kultur erakundeak berrikuntzari, heziketari eta sorkuntzari itzulia den jakitate eta kontserbazio ondare polo bat garatu du 2007az geroz.
Ibilbide horretan, partaidetza zientifikoak lotu ditu EHESSko Georg Simmel zentroarekin, bereziki «ondarea eta sorkuntza» gaiaren hurbilketa antropologikoari buruz. Georg Simmel zentroa, EHESSren baitan historia, etnologia, zuzenbide eta literatura ikerlariak biltzen dituen giza zientzien diziplinarteko laborategi bat da.
Interes zientifiko eta kulturala bera zutela eta, EKE eta EHESS erakundeek beren elkarlana gauzatu dute Kultura Ministerioak 2017ko urtarrilaren 12an eman Euskal etnopoloa labelaren karietara.
2023ko ekainean kongresu bat antolatu zuen Baionan ondare amankomunei buruz. Benjamin Coriat irakasleak parte hartu zuela. 2023an euskal etnopoloaren koordinatzailea Terexa Lekumberri zen.

## Partaide diren erakundeak
#### Erakunde politikoak

* Akitania Berriko Eskualdeko Kontseilua
* Pirinio Atlantikoetako Departamenduko Kontseilua
* Euskal Hirigune Elkargoa

#### Zientzia erakundeak

* Pirinio Atlantikoetako departamenduko artxiboak (departamenduko kontseilua), Baionako eta Euskal Herriko Poloa
* IKER, CNRSko 5478 UMRa
* Baionako Euskal Museoa
* Baionako Mediateka
* Euskaltzaindia
* Euskal Herriko Unibertsitatearen Gipuzkoako Campusa
* Euskararen Erakunde Publikoa
* Eusko Ikaskuntza

## Erreferentziak

* ↑ «Euskal etnopoloa» Euskal Kultur Erakundea (Noiz kontsultatua: 2018-01-18).
* ↑ «"Amankomunak", baliabide partekatuen gaia jorratuko du euskal etnopoloaren aurtengo kolokioak» EKE (Noiz kontsultatua: 2023-07-05).

## Kanpo estekak

* Datuak: Q61069608
# Euskal filipinar

Euskal filipinarrak (gaztelaniaz: vasco filipino) euskaldun jatorria eta filipinar herritartasuna duten gizabanakoak dira.

## Historia

1565 eta 1898 artean, Euskal Herriko etorkin asko ailegatu ziren Filipinetara. Orduko Filipinetako kapitaintza nagusiak Espainiar Ekialdeko Indiak gobernatzen zituen. 1821etik aurrera Madrilgo Gobernuak zuzenean gobernatu zuen uhartedia.
Espainiar Inperioko beste eskualdetan ez bezala, euskal etorkinak gutxiengo txikia ziren Filipinetan, gehiengoa andaluziar jatorrikoa izanda.
Kolonia garaian, euskaldun gehienak soldadu, itsastar, merkatari, misiolari edo apaizak ziren. Denbora aurrera joan ahala, filipinar gizartean bertakotu ziren. Egungo euskaldunen ondorengoek filipinartzat dute bere burua eta negozio eta politika arloetan eragina mantentzen dute. Aboitiztarrak, Zobel de Ayalatarrak, Aranetatarrak, Zubiritarrak edo Ozamiztarrak oraindik klan boteretsuak dira.
Jendartean ezaguna ez izanda ere, euskal kultura nolabaiteko eragina du egungo Filipinetan, batez ere chorizo de Bilbao saltxitxa mota eta zesta puntaren bidez. Hala ere, eragin nabarmenena bertoko toponimian dago. Hala ere, Hegoamerikan ez bezala, ondorengoek ez dute bere arbasoen kultura mantentzen: ez dute euskal etxerik eta euskara erabat desagerturik dago.

## Euskaldun jatorriko filipinarrak

Gaur egun oraindik badira jatorri euskalduneko pertsona asko baina hauek oso azkar ari dira beste etniekin nahasten ari. Nahiz eta jatorriaren inguruko kontzientzia izan zaila da euskal nortasuan herrialde hartan mantentzea.

## Euskal toponimia Filipinetetan

Nahiz eta denborarekin asko desagertu, oraindik euskal toponimo ugari aurki daiteke uharteetan. Hona hemen batzuk:

### Hiriak eta herriak

Anda, Arteche, Azpeita, Lavezares, Legazpi, Loyola, Mondragón, Nueva Vizcaya, Oroquieta, Oteiza, Pamplona, ​​Urbistondo, Urdaneta, Zarraga, Zumarraga.

### Manilako kaleak

Ayala, Arlegui, Barrengoa, Bilbao, Gaztambide, Ozcariz, Elizondo, Guernica, Durango, Echague, Goiti eta Mendiola.

### Makatiko auzoak

Makati Filipinetako hiri garrantzitsuenetariko bat da, oso irekia. Han ere euskal toponimoak daude oraindik-orain: Legazpi, Salcedo eta Urdaneta.

## Erreferentziak

* ↑ (Ingelesez) «The Basques’s contribution to the Philippines» euskonews.eus (456) 2008/10/10-17.
* 1 2 3 (Ingelesez) Marciano R. de Borja. (2005). Basques in the Philippines. in: The Basque Series. University of Nevada Press ISBN 978-0-87417-590-5..
* ↑ (Ingelesez) Cecil Morella. (2010-3-21). «House of Aboitiz: Basques who helped build the Philippines» ABS-CBN News.
* ↑ (Ingelesez) Benjamin Espiritu III. (2010-9-29). The Basque Culture and its Contributions to the Philippines. School of Humanities, Ateneo de Manila University.
* ↑ http://faroutliers.blogspot.com/2014/02/fate-of-basque-ethnicity-in-philippines.html

## Bibliografia

* Marciano R. de Borja: Basques in the Philippines. Nevadako Unibertsitatea Renon, 2005.

## Kanpo estekak

* (Ingelesez)(Gaztelaniaz):Euskaldunen presentzia Filipinetatean.
* Datuak: Q24866420
# Fabián Billalabeitia

Fabián Billalabeitia Copena (Ferrol, 1947ko irailaren 15a) gipuzkoar politikari eta kazetaria da.

## Biografia

Gaztetan Zentro Demokratikoaren Batasunaren Gipuzkoako gazteria zuzendu zuen. Zentro Demokratiko eta Soziala alderdiaren kidea, 1986an Gipuzkoako idazkari nagusi eta 1990ean Irungo zinegotzi izendatu zuten. Radio Nacional de Españan lan egin zuen.
1998an Galiziara joan zen non alderdia berrantolatu zuen.
* Datuak: Q5854305
# Fabián Velasco

Fabián Velasco Coello (Castro Urdiales, 1902ko urtarrilaren 20a - 1953ko otsailaren 3a) euskal atleta izan zen, distantzia luzeetan aditua.
Castro Urdialesen jaioa izan arren, Donostian hezitako lasterkaria izan zen.

## Palmaresa

Añorga KKE taldekideak bitan hartu zuen parte Olinpiar Jokoetan, 1924 eta 1928an hain zuzen ere:
| Urtea | Txapelketa | Lekua | Emaitza | Froga |
| 1924 | Olinpiar Jokoak | Paris, | Finalaurrekoa | 3.000 m. (taldea) |
| 1924 | Olinpiar Jokoak | Paris, | 13.a (Finala) | Krosa |
| 1924 | Olinpiar Jokoak | Paris, | Kanporatua | Krosa (taldea) |
| 1928 | Olinpiar Jokoak | Amsterdam, | 4.a (2. erronda) | 3.000 m. (taldea) |
| 1928 | Olinpiar Jokoak | Amsterdam, | 13.a (Finala) | Krosa |
| 1928 | Olinpiar Jokoak | Amsterdam, | Kanporatua | Krosa (taldea) |

## Erreferentziak

* ↑ Auñamendi Entziklopedia
* ↑ www.sports-reference.com
* Datuak: Q12257753
# Fabra behatokia

Fabra behatokia (katalanez Observatori Fabra) Kataluniako Bartzelona hiriburuan dagoen behatoki astronomiko bat da. Hain zuzen ere, Tibidabo mendiaren magalean eta 415 metroko garaieran dago. 1904 eraikia izan zen eta Bartzelonako Zientzia eta Arteen Errege Akademiaren jabetzakoa da. Bere jarduera bi helburutan oinarritzen du:
* Izar bikoitzen behaketa.
* Asteroide eta kometen jarraipen eta ikerketari buruzko nazioarteko programa batean parte hartzen du.

## Kanpo estekak

* Fabra behatokiaren webgunea (Katalanez)
* Datuak: Q1373728
* Multimedia: Fabra Observatory / Q1373728
# Fabius udalerria, Davis konderria (Iowa)

Fabius udalerria Ameriketako Estatu Batuetako Iowa estatuko udalerri bat da, Davis konderrian. Azken zentsuaren arabera 173 biztanle zituen, 35.85 milia karratu (92.9 km$^2$) eremuan.

## Ekonomia

2020ko zentsuaren arabera, Fabius udalerriak 73 etxebizitza zeuden. Per capita diru-sarrerak 80.251 estatubatuar dolar ziren.

## Kanpo estekak

* Datuak: Q1892430
# Fabián Hormazábal

Fabián Marcelo Hormazábal Berríos (1996ko apirilaren 26a) Txileko futbolaria da, eta gaur egun Lehen Mailako O'Higgins taldean jokatzen du aurrelari gisa.

## Karrera
### Gazte ibilbidea

Hormazábalek O'Higgins Txileko lehen mailako taldean hasi zuen bere ibilbidea. Kategoria azpiko klubetik senior taldera igaro zen.

### O'Higgins

2014-15 denboraldirako, Hormazábal klubeko lehen talderako igo zen. 2014-15 Txileko Koparako 3 partida jokatu zituen eta gol bat sartu zuen Santiago Wanderers-en aurka.

## Erreferentziak

* ↑ O'Higgins vs. Santiago Wanderers - 25 May 2014 - Soccerway. .

## Kanpo estekak

* (Ingelesez) Fabián Hormazábal, Soccerway webgunean
* Datuak: Q16948803
* Multimedia: Fabián Hormazábal / Q16948803
# Fabián Orellana

Fabián Ariel Orellana Valenzuela (Santiago, Txile, 1986ko urtarrilaren 27a) txiletar futbolari ohia da.

## Ibilbidea

Txileko Audax taldearen harrobian hazi zen. Bertan, 4 urtetan 117 partidu jokatu eta 27 gol sartu zituen. Oso gazte etorri zen Europara, 2009an. Italian eman zituen bi urte, baina bietan Xerez-en (26 partidu, 2 gol) eta Granadan (39 partidu, 8 gol) utzita egon zen. Gero, Grandak fitxatu zuen eta orduan hasi zen bere Espainiako Ligako benetako ibilbidea. 2011tik 2013ra Granadan beste 17 partidu jokatu zituen, lehen denboraldian Celtara utzita joanez. Celtan eman zuen denboraldian, 37 partidu jokatu zituen, eta 13 gol sartu. 2013an, Celtak fitxatu egin zuen eta 4 urte egon zen han. Urte haietan, 120 partidu jokatu eta 19 gol sartu zituen. 2017ko urtarriletik ekainera Celtak Valentziara utzi zuen, eta han 16 partidutan gol bat sartu zuen. 2017ko ekainean Valentziak fitxatu egin zuen, baina ez zuen partidurik jokatu eta denboraldiaren bigarren zatian Eibarrera utzi zuen. Han 17 partidu jokatu eta 3 gol sartu zituen, eta denboraldi amaieran, Eibarrek 1,5 milioiengatik erosi zuen.

## Taldeak

| Kluba | Urtea(k) |
| Audax Italiano | 2005 – 2009 |
| Xerez CD | 2009 – 2010 |
| Granada CF | 2010 – 2011 |
| Celta de Vigo | 2011 – 2012 |
| Granada CF (utzita) | 2012 |
| Celta de Vigo | 2013 – 2017 |
| Valencia CF | 2017 |
| Eibar KE | 2018 - 2020 |
| Valladolid | 2017 |
| Eibar KE | 2018 - 2020 |
| Valencia CF | 2017 |
| Valladolid | 2020 - 2021 |
| Club Deportivo Universidad Católica | 2021 - 2022 |

## Kanpo estekak

* Datuak: Q367851
# Fabián Roncero

Fabián Roncero Domínguez (Madril, 1970eko urriaren 19a) espainiar atleta ohia da. Maratoia eta lasterketa luzeak, oro har, dira bere espezialitatea. 1995ean, Espainiako maratoi erdiko txapeldun izan zen, eta, hurrengo urtean, Bartzelonan lorturiko garaipenari esker, Atlantako Olinpiar Jokoetan zuzia eramateko sailkatu zen. 1996an, Italiako VIII. Maratoia irabazi zuen eta errekorra lortu zuen gainera. Handik urtebetera, Madrilgo 38. Maratoi saria eskuratu zuen. Urte hartan bertan, Atenasko munduko txapelketan parte hartu zuen Espainiako taldearekin, eta seigarren gelditu zen. 1998an, Lisboan, 10.000 m-ko Europako Challengea irabazi zuen, eta Rotterdamgo maratoiko garaile izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1390658
* Multimedia: Fabián Roncero / Q1390658
# Fabius (New York)

Fabius New York estatuko herri bat da. Onondaga konderrian kokatua dago. 2010ean 352 biztanle zituen, 1,03 kilometro koadrotan banatuta.

## Ikus, gainera

* Onondaga konderria

## Kanpo estekak

* Datuak: Q2838045